Regverdigheid | Communitas Argief
by admin | Sep 8, 2010 | Geregtigheid | 0 comments
Die wonde moet geleentheid kry om te heel, nie waar nie?
Dis so. Gewoonlik bly daar 'n letsel maar die seer genees. Jy onthou dit, maar dit maak nie meer seer nie. Heel mense vergewe dink ek makliker. Dit maak sin om die daad te haat maar die oortreder deur die genade van God onvoorwaardelik te vergewe. Om te kan vergewe maak jou vry. Ons kan tog nie toelaat dat iemand anders wat jou seergemaak het en weier om jou om verskoning te vra jou lewenslank bitter laat nie…
Maar hoe gemaak met al die onreg?
Jesus aard na sy Vader wat in situasies van onreg vir reg kies en Jesus volg die profete, Hy praat onreg nie goed nie en smeer dit ook nie toe nie. Jesus sê dit is veral betroubaarheid, barmhartigheid en geregtigheid wat gelowiges nie mag nalaat nie.
Na alles wat jy sê bestaan daar 'n helende geregtigheid…?
Ja, dis 'n besonder mooi beginsel, waarmee ek ten volle kan identifiseer! Dit gaan in helende geregtigheid nie om teenoor kwaad en onreg vergeldend op te tree nie, maar om rehabilitasie, regstel, herstel, dit gaan om die kwaad reg te maak en die seer te genees.
Soos liefde nie onreg verdra nie, het vergifnis perke, dit maak jou nie 'n slaansak van ander se ongeregtigheid nie.